**Fred Brathwaite** (s. 24. marraskuuta 1972 Ottawa, Ontario, Kanada) on kanadalainen uransa lopettanut jääkiekkomaalivahti, joka pelasi viimeiset vuodet Saksan DEL-liigan Adler Mannheimissa. Hän on pelannut NHL-urallaan Edmonton Oilersissa, Calgary Flamesissa, St. Louis Bluesissa ja Columbus Blue Jacketsissa.

Tummaihoisen Brathwaiten vanhemmat muuttivat Barbadokselta Kanadaan vuonna 1964.

Ura
---

### Seurajoukkueissa

Brathwaitea ei ole varattu ikinä NHL:ään. Edmonton Oilers teki hänen kanssaan sopimuksen lokakuussa 1993. Brathwaite pelasi tuolloin OHL-juniorisarjassa. OHL:ssa Brathwaite voitti liigan mestaruuden sekä koko CHL:n mestaruuden Oshawa Generalsissa vuonna 1990. Brathwaite teki maalin OHL:ssä huhtikuussa 1993. Edmontonissa hän torjui joukkueen kakkosmaalivahtina kaudet 1993–1995. Kaudella 1995–1996 hän pelasi enää muutaman pelin Edmontonissa ja lopun kaudesta AHL-liigan Cape Breton Oilersissa. Brathwaite pelasi kaudet 1996–1998 IHL:n Manitoba Moosessa. Hän teki maalivahdille harvinaisen maalin ensimmäisellä kaudellaan Manitobassa.

Fred Brathwaite
Brathwaite pelasi kauden 1998–1999 alun Kanadan maajoukkueen mukana. Tammikuussa 1999 hän teki sopimuksen Calgary Flamesin kanssa. Brathwaite nousi Calgaryn ykkösmaalivahdiksi. Brathwaitesta tuli Calgaryssä myös kannattajien suosikki. "Fred-ie"-huudoista tuli melko yleisiä hänen akrobaattisten torjuntojensa ansiosta. Kesällä 2001 Brathwaite kaupattiin St. Louis Bluesiin Daniel Tkaczukin, Sergei Varlamovin ja yhdeksännen kierroksen varausoikeuden kanssa. Calgary sai kaupassa Roman Turekin ja neljännen kierroksen varausoikeuden.

St. Louisissa Brathwaite pelasi melkein kaksi kautta. Hänet vapautettiin sopimuksesta kauden 2002–2003 lopulla St. Louisin hankittua Chris Osgoodin joukkueeseensa. Kaudeksi 2003–2004 Brathwaite teki sopimuksen Columbus Blue Jacketsin kanssa. Muutamaa AHL:ssä Syracuse Crunchissa pelaamaansa peliä lukuun ottamatta Brathwaite oli Columbuksen kakkosmaalivahtina. Columbuksessa hän pelasi vain yhden kauden, sillä joukkue ei tehnyt hänen kanssaan jatkosopimusta. Seuraavat kaksi kautta Brathwaite torjui Venäjän pääsarjassa Ak Bars Kazanissa.

Pohjois-Amerikkaan Brathwaite palasi kaudeksi 2006–2007, kun hän teki sopimuksen Atlanta Thrashersin kanssa. NHL-pelejä Brathwaite ei saanut kuitenkaan tililleen, mutta hän pelasi Atlantan farmijoukkueen Chicago Wolvesin ykkösmaalivahtina. Kesken kauden 2007–2008 Atlanta lähetti lupaavan Ondřej Pavelecin farmiin ja antoi ohjeen peluuttaa häntä mahdollisimman paljon. Brathwaite tippui kakkosmaalivahdiksi. Hän siirtyikin loppukaudeksi Venäjälle HK Avangard Omskiin. Kaudeksi 2008–2009 Brathwaite siirtyi DEL-liigan Adler Mannheimiin.

### Maajoukkueessa

Kauden 1998–1999 alun Brathwaite pelasi Team Canadan joukkueessa. Hän torjui maansa muun muassa Spengler Cupin voittoon. MM-kilpailuissa Brathwaite on edustanut Kanadaa kahdesti. Hän oli joukkueen mukana Venäjällä 2000 ja Saksassa 2001.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | V | PMK | NP | T% | O | V | PMK | NP | T% | Turnaus | O | V | PMK | NP | T% |
| 1989–90 | Oshawa Generals | OHL | 20 | 11 | 2,91 | 1 |  | 10 | 4 | 2,93 | 0 |  |  |  |  |  |  |  |
| 1990–91 | Oshawa Generals | OHL | 39 | 25 | 3,38 | 1 |  | 13 | 9 | 3,81 | 0 |  |  |  |  |  |  |  |
| 1991–92 | Oshawa Generals | OHL | 24 | 12 | 3,89 | 0 |  |  |  |  |  |  |  |  |  |  |  |  |
|  | London Knights | OHL | 23 | 15 | 2,76 | 4 |  | 10 | 5 | 3,51 | 0 |  |  |  |  |  |  |  |
| 1992–93 | Detroit Junior Red Wings | OHL | 37 | 23 | 3,67 | 0 |  | 15 | 9 | 3,36 | 1 |  |  |  |  |  |  |  |
| 1993–94 | Edmonton Oilers | NHL | 19 | 3 | 3,54 | 0 | 88,9 |  |  |  |  |  |  |  |  |  |  |  |
|  | Cape Breton Oilers | AHL | 2 | 1 | 3,04 | 0 | 88,0 |  |  |  |  |  |  |  |  |  |  |  |
| 1994–95 | Edmonton Oilers | NHL | 14 | 2 | 3,99 | 0 | 86,3 |  |  |  |  |  |  |  |  |  |  |  |
| 1995–96 | Edmonton Oilers | NHL | 7 | 0 | 2,46 | 0 | 91,4 |  |  |  |  |  |  |  |  |  |  |  |
|  | Cape Breton Oilers | AHL | 31 | 12 | 3,88 | 1 | 87,2 |  |  |  |  |  |  |  |  |  |  |  |
| 1996–97 | Manitoba Moose | IHL | 58 | 22 | 3,40 | 1 | 90,1 |  |  |  |  |  |  |  |  |  |  |  |
| 1997–98 | Manitoba Moose | IHL | 51 | 23 | 3,03 | 1 | 90,8 | 2 | 0 | 3,33 | 0 |  |  |  |  |  |  |  |
| 1998–99 | Calgary Flames | NHL | 28 | 11 | 2,45 | 1 | 91,5 |  |  |  |  |  | MM | 0 |  |  |  |  |
|  | Kanada |  | 24 | 6 | 2,85 | 2 | 91,5 |  |  |  |  |  |  |  |  |  |  |  |
| 1999–00 | Calgary Flames | NHL | 61 | 25 | 2,75 | 5 | 90,5 |  |  |  |  |  | MM | 1 | 0 | 4,07 | 0 | 84,6 |
|  | Saint John Flames | AHL | 2 | 2 | 2,00 | 0 | 94,3 |  |  |  |  |  |  |  |  |  |  |  |
| 2000–01 | Calgary Flames | NHL | 49 | 15 | 2,32 | 5 | 91,0 |  |  |  |  |  | MM | 6 |  | 2,33 | 1 | 90,1 |
| 2001–02 | St. Louis Blues | NHL | 25 | 9 | 2,24 | 2 | 90,1 | 1 | 0 | 0,00 | 0 |  |  |  |  |  |  |  |
| 2002–03 | St. Louis Blues | NHL | 30 | 12 | 2,75 | 2 | 88,3 |  |  |  |  |  |  |  |  |  |  |  |
| 2003–04 | Columbus Blue Jackets | NHL | 21 | 4 | 3,37 | 0 | 89,7 |  |  |  |  |  |  |  |  |  |  |  |
|  | Syracuse Crunch | AHL | 3 | 0 | 2,23 | 1 | 92,4 |  |  |  |  |  |  |  |  |  |  |  |
| 2004–05 | Ak Bars Kazan | RSL | 35 |  | 1,87 | 9 |  | 2 |  | 0,94 | 1 |  |  |  |  |  |  |  |
| 2005–06 | Ak Bars Kazan | RSL | 32 |  | 2,12 | 6 | 90,0 | 11 |  | 1,54 | 1 |  |  |  |  |  |  |  |
| 2006–07 | Chicago Wolves | AHL | 40 | 22 | 2,74 | 2 | 90,2 | 5 | 1 | 1,62 | 1 |  |  |  |  |  |  |  |
| 2007–08 | Chicago Wolves | AHL | 13 | 10 | 2,50 | 0 | 91,8 |  |  |  |  |  |  |  |  |  |  |  |
|  | Avangard Omsk | RSL | 18 |  | 2,66 | 1 |  | 4 |  | 2,81 | 0 |  |  |  |  |  |  |  |
| 2008–09 | Adler Mannheim | DEL |  |  |  |  |  |  |  |  |  |  |  |  |  |  |  |  |

Lähteet
-------

1. ↑  Petes’ Wells makes franchise history with goal *ontariohockeyleague.com*.  14.4.2017. Viitattu 7.1.2019. (englanniksi)
2. 1 2 3 4  Fred Brathwaite *Legends of Hockey*. Hockey Hall of Fame and Museum. Viitattu 28. tammikuuta 2008. (englanniksi)
3. ↑  Flames deal for Niedermayer, Turek *CBC.ca*.  19. lokakuuta 2001. CBC. Viitattu 28. tammikuuta 2008. (englanniksi)
4. ↑  Blues release Brathwaite  18. maaliskuuta 2003. SportingNews.com. Viitattu 28. tammikuuta 2008. (englanniksi)[vanhentunut linkki]
5. ↑  O'Connor, Joe: Russian stay lingers with Brathwaite  16. heinäkuuta 2008. Faceoff.com. Viitattu 28. tammikuuta 2008. (englanniksi)

### Tilastolähteet

* Fred Brathwaite Legends of Hockey -sivustolla (englanniksi)
* Fred Brathwaite The Internet Hockey Databasessa (englanniksi)
* Fred Brathwaite Eurohockey-sivustolla (englanniksi)
*

Aiheesta muualla
----------------

* Fred Brathwaite The Internet Hockey Databasessa (englanniksi)